
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ _ Αρ. Φύλλου 117 

3 Ιουνίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

152. Μεταφορά έδρας Συμβολαιογράφου απάτην Κοι¬ 

νότητα Κάμπου στην Κοινότητα Βέργας που υπά¬ 
γεται στην περιφέρεια του τέως Ειρηνοδικείου 
Αβίας . 

153. Σύσταση Κοινοτικού Ιδρύματος με την επωνυμία 
«ΔΕΛΗΧΕΙΟΝ ΙΔΡΥΜΑ ΑΝΤΩΝΙΟΥ ΚΑΙ ΕΥΑΓ¬ 
ΓΕΛΙΑΣ ΔΕΛΗΧΑ» της Κοινότητας Δαμασίου του 


Νομού Λάρισας . 2 

154. Κατάργηση - σύσταση θέσεων προσωπικού στο 

Αρεταίειο Πανεπιστημιακό Νοσοκομείο. 3 

155. Κατάργηση - σύσταση θέσεων διοικητικού προ¬ 
σωπικού στο Πανεπιστήμιο Θεσσαλίας . 4 


156. Ίδρυση Εργαστηρίων στο Παιδαγωγικό Τμήμα 
Δημοτικής Εκπαίδευσης του Δημοκρίτειου Πα¬ 
νεπιστημίου Θράκης και καθορισμός του εσωτε¬ 
ρικού τους κανονισμού. 5 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Έγκριση αύξησης του Μετοχικού Κεφαλαίου της Τρά¬ 
πεζας της Ελλάδος. 6 

Έγκριση παραχώρησης κατά χρήση και χωρίς αντάλ¬ 
λαγμα, στο Δήμο Κομοτηνής, δημόσιας δασικής 
έκτασης 116.712τ.μ. στην περιοχή Στυλαρίου της 
Κοινότητας Γρατινής του Ν. Ροδόπης, για δημ ουρ- 
γία χώρου λειτουργίας Υγειονομικής Ταφής οικια¬ 
κών απορριμάτων. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 67/9.3.98 αρμοδιότη¬ 
τας Υπουργείου Οικονομικών. 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 152 (1) 

Μεταφορά έδρας Συμβολαιογράφου από την Κοινότητα 

Κόμπου στην Κοινότητα Βέργας που υπάγεται στην πε¬ 
ριφέρεια του τέως Ειρηνοδικείου Αβίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόιμη: 

1. Τις διατάξεις του άρθρου 2 παράγραφοι 3 και 4 του 
Νόμου 670/1977 «περί κώδικος συμβολαιογράφων» 
(ΦΕΚ 232/25.8.77 τ.Α’). 

2. Τις διατάξεις του άρθρου 29Α του Ν. 1558/1985 <Α' 
137), όπως προστέθηκε με το άρθρο 27 του Ν. 2081/ 
1992 (Α' 154) και αντικαταστάθηκε με το άρθρο 1 παρ. 2α 
του Ν. 2469/1997 (Α’ 38). 

3. Την 7/2.10.1997 γνωμοδότηση της Ολομέλειας του 
Πρωτοδικείου Καλαμάτας που εκδόθηκε μετά την από 
10/20.4,1997 γνώμη, του Διοικητικού Συμβουλίου του 
Συμβολαιογραφικού Συλλόγου Εφετείου Ναυπλίου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλεϊται δαπάνη σε βάρος του Κρατικού 
Προϋπολογισμού, μετά από πρόταση του Υπουργού Δι¬ 
καιοσύνης. 

5. Την 156/1998 γνωμοδότηση του Συμβουλίου της 
Επικράτειας μετά από πρόταση του Υπουργού Δικαιοσύ¬ 
νης, αποφασίζουμε: 

Άρθρο μόνο 

Η έδρας μιας από τις θέσεις Συμβολαιογράφων του 
τέως Ειρηνοδικείου Αβίας μεταφέρεται από την Κοινό¬ 
τητα Κάμπου στην Κοινότητα Βέργας που υπάγεται στην 
περιφέρεια του Ειρηνοδικείου Καλαμάτας. 

Στον Υπουργό Δικαιοσύνης αναθέτουμε την δημο¬ 
σίευση και εκτέλεση του παρόντος Διατάγματος. 

Αθήνα, 15 Μαΐου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 153 (2) 

Σύσταση Κοινοτικού Ιδρύματος με την επωνυμία «ΔΕΛΗ- 
ΧΕΙΟΝ ΙΔΡΥΜΑ ΑΝΤΩΝΙΟΥ ΚΑΙ ΕΥΑΓΓΕΛΙΑΣ ΔΕ- 
ΛΗΧΑ» της Κοινότητας Δαμασίου του Νομού Λάρι¬ 
σας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 190 του Π. Δ. 410/95 (ΦΕΚ 
Α’ 231). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ Α' 
137/1985), σε συνδυασμό με τις διατάξεις του Π.Δ. 373/ 
1995 «Συγχώνευση των Υπουργείων Προεδρίας της Κυ¬ 
βέρνησης και Εσωτερικών στο Υπουργείο Εσωτερικών, 
Δημόσιας Διοίκησης και Αποκέντρωσης και καθορισμός 
των αρμοδιοτήτων του». 

3. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης» και την αριθ. 1107147/1239/0006Α74.10.1996 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922 Β'). 

4. Την 30/97 απόφαση του κοινοτικού Συμβουλίου Δα¬ 
μασίου του Νομού Λάρισας. 

5. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού της Κοι¬ 
νότητας Δαμασίου ύψους 5.000.000 δρχ. για το τρέχον οι¬ 
κονομικό έτος και για την οποία έχει εγγράφει ανάλογη πί¬ 
στωση στον προϋπολογισμό της Κοινότητας στον κωδικό 
Κ.Α. 05/161 9α. 

Για τα επόμενα τέσσερα έτη η πίστωση που θα εγγρά¬ 
φει στον ανωτέρω κωδικό είναι 7.000.000 δρχ. για το έτος 
1998, 9.000.000 δρχ. για το έτος 1999, 11.000.000 δρχ. 
για το έτος 2.000 και 13.000.000 δρχ. για το έτος 2001. 

6. Την αριθμ. 172/1998 γνωμοδότηση του Συμβουλίου 
της Επικράτειας, με πρόταση του Υπουργού Υγείας και 
Πρόνοιας και των Υφυπουργών Εσωτερικών, Δημόσιας 
Διοίκησης και Αποκέντρωσης, Οικονομικών, αποφασί¬ 
ζουμε: 

Αρθρο 1 
Σύσταση 

1. Συνιστάται στην Κοινότητα Δαμασίου του Νομού Λά¬ 
ρισας Κοινοτικό Ίδρυμα με την επωνυμία «ΔΕΛΗΧΕΙΟΝ 
ΙΔΡΥΜΑ ΑΝΤΩΝΙΟΥ ΚΑΙ ΕΥΑΓΓΕΛΙΑΣ ΔΕΛΗΧΑ». 

Άρθρο 2 
Σκοπός 

Σκοποί του Ιδρύματος είναι: 

- Η λειτουργεία υποτυπώδους Παιδικού Σταθμού. 

-Η λειτουργία κέντρου - αίθουσας ως Στέκι Γερό¬ 
ντων. 

- Η λειτουργία βιβλιοθήκης, πνευματικού κέντρου, ανά- 
γνωστηρίου, αίθουσας διαλέξεων, ομιλιών, θεατρικών πα¬ 
ραστάσεων, κινηματογραφικών προβολών, πινακοθήκης 


και γενικώτερα η ανάπτυξη πνευματικών εκδηλώσεων και 
δραστηριοτήτων στο Δαμάσι. 

- Η δημιουργία τοπικού ιστορικού αρχείου και λαογρα- 
φικού μουσείου. 

- Η χορήγηση υποτροφιών σε επιτυχόντες σε ανώτερα 
και ανώτατα εκπαιδευτικά ιδρύματα, εφ’ όσον κρίνονται 
άποροι κατοικοδημότες. 

- Η ενίσχυση αναξιοπαθοϋντων δημοτών. 

Το Ίδρυμα αυτό αποτελεί τον υπεύθυνο φορέα της Κοι¬ 
νότητας που αναλαμβάνει, κατευθύνει και οργανώνει την 
λειτουργία του υποτυπώδους Παιδικού Σταθμού, του Στε¬ 
κιού Γερόντων, της βιβλιοθήκης, τις μορφωτικές λαογρα- 
φικές και πολιτιστικές εκδηλώσεις σε επετείους και σε 
κάθε περίπτωση που αποφασίζονται από το Κοινοτικό 
Συμβούλιο ή από όργανο διοίκησης αυτού. 

- Για την επιτυχία των σκοπών συνεργάζεται με άλλους 
φορείς (παρεμφερή σωματεία, οργανώσεις), προσκαλεΐ 
προσωπικότητες του πνευματικού, επιστημονικού και 
καλλιτεχνικού χώρου καθώς ανάλογα συγκροτήματα. 

Άρθρο 3 

Πόροι του Ιδρύματος 

- Οι πόροι του Ιδρύματος είναι: 

α. Ετήσια επιχορήγηση από την Κοινότητα. 

β. Τυχόν επιχορήγηση ή κάθε άλλη παροχή του Κρά¬ 
τους, δωρεές, κληρονομιές, κληροδοσίες, οικονομικές 
ενισχύσεις πολιτών, οργανισμών, σωματείων. 

γ. Εισπράξεις από το αντίτιμο των πραγμάτων ή των 
υπηρεσιών που παρέχει το Ίδρυμα. 

δ. Πρόσοδοι από δική του περιουσία. 

Άρθρο 4 

Όργανα Διοίκησης 

- Το Ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

Τον Πρόεδρο της Κοινότητας Δαμασίου, ως Πρόεδρο 
του Ιδρύματος. 

Έναν εκ των δωρητών Αντωνίου ή Ευαγγελίας Δεληχά 
ως αντιπρόεδρο του Ιδρύματος και σε περίπτωση θανάτου 
των, τη θέση Αντιπροέδρου καταλαμβάνει ένας εκ των 
πλησιέστερων συγγενών του Αντωνίου Παν. Δεληχά, που 
κατά προτίμηση φέρει το επίθετο Δεληχάς, είτε δημότης 
της Κοινότητας είτε μή. 

Δύο κοινοτικούς συμβούλους που ορίζονται με από¬ 
φαση του Κοινοτικού Συμβουλίου και τρεις πολίτες δημό¬ 
τες της Κοινότητας που ορίζονται με απόφαση του Κοινο¬ 
τικού Συμβουλίου. 

- Το Διοικητικό Συμβούλιο εκλέγει από τα μέλη του τον 
γραμματέα αυτού. 

- Η θητεία του Δ.Σ. ακολουθεί τη θητεία του Κοινοτικού 
Συμβουλίου. 

- Οι λεπτομέρειες της διοίκησης και διαχείρισης του 
Ιδρύματος ρυθμίζονται με κανονισμό που ψηφίζει το Διοι¬ 
κητικό Συμβούλιο. 

- Το Ίδρυμα εκπροσωπείται στα δικαστήρια και σε κάθε 
αρχή από τον Πρόεδρό του και όταν αυτός απουσιάζει ή 
κωλύεται από τον Αντιπρόεδρό του. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 18 ΜαΤου 1998 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 

ΥΦΥΠΟΥΡΓΟΣ ΕΣΩΤΕΡΙΚΩΝ. 

ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 

- + -- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 154 (3) 

Κατάργηση - σύσταση θέσεων προσωπικού στο Αρεταίειο 
Πανεπιστημιακό Νοσοκομείο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόιμη: 

1. Την από 30.7.1982 μυστική διαθήκη του θεοδώρου 
Αρεταίου. 

2. Τις διατάξεις: α) Των άρθρων 9 και 309 - 312 του Ν. 
5343/1932 (Α' 86). β) Των άρθρων 96 - 104 του Α.Ν. 
2039/1939 (Α' 455). γ) Των άρθρων 11 παρ. 2β περ. ϋ που 
επανήλθε σε ισχύ με το άρθρο 1 παρ. 1β του Ν. 2188/ 
1994 (Α' 18), 45 παρ. 8 και 9 όπως η τελευταία ερμήνεύ- 
θηκε με το άρθρο 49 παρ. 4 του Ν. 1404/1983 (Α' 173) 
και 50 παρ. 6 και 8 του Ν. 1268/1982 (Α' 87). δ) Των άρ¬ 
θρων 70 παρ. 12 και 79 παρ. 5δ και ε' του Ν. 1566/1985 
(Α' 167). 

3. Την Απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
αριθμ. ΔΙΔΚ/Φ. 1/20199/5.9.97 «Ανάθεση αρμοδιοτήτων 
του Υπουργού Εσωτερικών, Δημοσίας Διοίκησης και Απο¬ 
κέντρωσης» (Β' 801) όπως αυτή τροποποιήθηκε με την 
Δ1ΔΚ/Φ1 /23470/20.10.1997 (Β' 924) όμοιά της. 

4. Την Απόφαση του Πρωθυπουργού και του Υπουργού 
Οικονομικών αριθμ. 1107147/1239/006Α/4.10.96 «Ανά¬ 
θεση αρμοδιοτήτων στους Υφυπουργούς Οικονομικών» 
(Α' 922). 

5. Την απόφαση της Εφορείας του Αρεταίειου Νοσοκο¬ 
μείου (συνεδρίαση: 5.4.95), την απόφαση του Δ.Σ. της Ια¬ 
τρικής Σχολής (συνεδρίαση: 24.5.95) και την απόφαση 
του Πρυτανικού Συμβουλίου του Πανεπιστημίου Αθηνών 
(συνεδρίαση: 4/4.11.96). 

6. Το έγγραφο Β1 /54/14.3.96 του Υπουργείου Εθνικής 
Παιδείας και θρησκευμάτων με το οποίο ζητήθηκε να δια¬ 
τυπώσει τη γνώμη του το Συμβούλιο Ανώτατης Παιδείας 
και ότι έχει παρέλθει η προθεσμία που ορίζουν οι διατάξεις 
του άρθρου 50 παρ. 3 του Ν. 1268/82. 

7. Την αριθμ. 19/4.6.1996 γνωμοδότηση του Συμβου¬ 
λίου Εθνικών Κληροδοτημάτων. 

8. Την αριθμ. 8577/31.7.97 βεβαίωση της Υπηρεσίας 
Δημοσιονομικού Ελέγχου του Υπουργείου Εθνικής Παι¬ 
δείας και θρησκευμάτων με την οποία βεβαιώνεται ότι 
από τις διατάξεις του παρόντος διατάγματος δεν προκα- 
λείται δαπάνη σε βάρος του προϋπολογισμού του Αρε¬ 
ταίειου Πανεπιστημιακού Νοσοκομείου (άρθρο 29Α του Ν. 


1558/1985 όπως προστέθηκε με το άρθρο 27 του Ν. 
2081/1982 και τροποποιήθηκε με το άρθρο 1 παρ. 2α του 
Ν. 2469/1997 Α' 38). 

9. Τις αριθμ. 239/96, 432/96 και 333/1997 γνωμοδο¬ 
τήσεις του Συμβουλίου της Επικράτειας με πρόταση του 
Υπουργού Εθνικής Παιδείας και θρησκευμάτων και των 
Υφυπουργών Εσωτερικών, Δημόσιας Διοίκησης και Απο¬ 
κέντρωσης και Οικονομικών, αποφασίζουμε: 

Άρθρο μόνο 

1. Από τις υφιστάμενες, σύμφωνα με το άρθρο 14 παρ. 
3 εδ. α' του Π.Δ. 423/1991 (Α’ 154), θέσεις Ειδικού Διοι¬ 
κητικού και Τεχνικού Προσωπικού (Ε.Δ.Τ.Π.) της ιατρικής 
υπηρεσίας του Αρεταίειου Νοσοκομείου καταργείται μία 
(1) θέση ΠΕ κατηγορίας. 

2. Συνιστάται στο Αρεταίειο Νοσοκομείο μία (1) θέση 
Κλάδου ΠΕ Βιολογίας, η οποία προστίθεται στις θέσεις 
μόνιμου προσωπικού της ιατρικής υπηρεσίας, που προ- 
βλέπονται στο άρθρο 14 παρ. 2 του Π.Δ. 423/1991. 

3. Προσόν διορισμού στον εισαγωγικό βαθμό της θέ- 
σεως της προηγουμένης παραγράφου ορίζεται πτυχίο 
Βιολογίας Ανώτατου Εκπαιδευτικού Ιδρύματος της ημε¬ 
δαπής ή ισότιμο αντίστοιχης ειδικότητας σχολών της αλ¬ 
λοδαπής, σύμφωνα με τα προβλεπόμενα στο άρθρο 2 
παρ. 1 του Π.Δ. 194/1988 (Α’ 84). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 20 Μαίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ. 

ΔΗΜ. ΔΙΟΙΚΗΣΗΣ * ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΓΕΩΡΓΙΟΣ ΔΡΥΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 155 (4) 

Κατάργηση - σύσταση θέσεων διοικητικού προσωπικού 
στο Πανεπιστήμιο Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάιμη: 

1. Τις διατάξεις: 

α. Του άρθρου 79 παρ. 5 εδάφιο δ' και ε' του Ν. 1566/ 
85 «Δομή και λειτουργία της πρωτοβάθμιας και δευτερο¬ 
βάθμιας εκπαίδευσης και άλλες διατάξεις» (Α' 167). 

β. Του άρθρου 2 παρ. 2 περ. β υποπερ. V του Ν. 
2083/92 (Α’ 159). 

γ. Του άρθρου 5 του Π.Δ. 83/84 «Ίδρυση Πανεπιστη¬ 
μίου Αιγαίου, Ιονίου Πανεπιστημίου και Πανεπιστημίου 
Θεσσαλίας» (Α’ 31), όπως αυτό τροποποιήθηκε με το Π.Δ. 
302/85 (Α' 113). 

δ. Τού άρθρου 29Ατου Ν. 1558/85 όπως προσετέθη με 
το άρθρο 27 του Ν. 2083/1992 (Α' 154) και αντικαταστά- 
θηκε με το άρθρο 1 παρ. 2α του Ν. 2469/1997 (Α' 38). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Την απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
αριθ. ΔΙΔΚ/Φ. 1/20199/5.9.1997 «Ανάθεση αρμοδιοτή¬ 
των του Υπουργού Εσωτερικών, Δημόσιας Διοίκησης και 
Αποκέντρωσης» {Β' 801). 

3. Την πρόταση της Διοικούσας Επιτροπής του Πανεπι¬ 
στημίου Θεσσαλίας (συνεδρίαση 208/28.2.1997). 

4. Το γεγονός ότι από την εφαρμογή των διατάξεων του 
παρόντος δεν προκαλείται δαπάνη σε βάρος του Κρατικού 
Προϋπολογισμού (βεβαίωση 7328/11.7.1997 της Υπηρε¬ 
σίας Δημοσιονομικού Ελέγχου του Υπουργείου Εθνικής 
Παιδείας και θρησκευμάτων). 

5. Την αριθ. 536/1997 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Αρθρο μόνο 

1. Από τις κατά το άρθρο 17 παρ. 1 περ. ε'του Π.Δ. 224/ 
1995 (Α’ 129), υφιστάμενες θέσεις του κλάδου ΤΕ Διοικη¬ 
τικού - Λογιστικού του Πανεπιστημίου Θεσσαλίας, τρεις 
(3) κενές θέσεις καταργούνται και αντί αυτών συνιστώνται 
και προστίθενται ισάριθμες θέσεις στον κατά το άρθρο 17 
παρ. 1 περ. ζ' του ως άνω προεδρικού διατάγματος κλάδο 
ΤΕ Τεχνολογικών Εφαρμογών. 

2. Από τις κατά το άρθρο 17 παρ. 1 περ. Γ του Π ,Δ. 224/ 
1995 (Α' 129), υφιστάμενός θέσεις του κλάδου ΔΕ Δακτυ- 
λογράφων - Στενογράφων του Πανεπιστημίου Θεσσα¬ 
λίας, τρεις (3) κενές θέσεις καταργούνται και αντί αυτών 
συνιστώνται και προστίθενται ισάριθμες θέσεις στον κατά 
το άρθρο 17 παρ. 1 περ. ιβ' του ως άνω προεδρικού δια¬ 
τάγματος κλάδο Δ.Ε. Τεχνικού. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 ΜαΤου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, ΕΘΝΙΚΗΣ ΠΑΙΔΕΙΑΣ 

ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΣΤΑΥΡΟΣ ΜΠΕΝΟΣ ΓΕΡΑΣΙΜΟΣ Δ. ΑΡΣΕΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 156 (5) 

Ίδρυση Εργαστηρίων στο Παιδαγωγικό Τμήμα Δημοτικής 

Εκπαίδευσης του Δημοκρίτειου Πανεπιστημίου Θρά¬ 
κης και καθορισμός του εσωτερικού τους κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 50 παρ. 1 και 7 παρ. 5 του Ν. 
1268/1982 (Α' 87) όπως η τελευταία αυτή διάταξη τροπο¬ 
ποιήθηκε με το άρθρο 48, παρ. 2 του ν. 1404/83 (Α' 173). 

2) Τις διατάξεις του άρθρου 22 παρ. 3 του Ν. 2362/ 
1995 (Α' 247). 


3) Τις διατάξεις του άρθρου 1 περιπτ. II του Π.Δ. 55/ 
1996 (Α' 48). 

4) Τις διατάξεις του άρθρου 29Α του Ν. 1558/85 όπως 
αυτό προσετέθη με το άρθρο 27 του Ν. 2081/1992 (Α 
154) και τροποποιήθηκε με το άρθρο 1 παρ. 2α του Ν. 
2469/97 (Α’ 38). 

5) Τις διατάξεις της απόφασης του Πρωθυπουργού και 
του Υπουργού Οικονομικών αρ. 1107147/1239/0006Α/ 
4.10.96. «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 922). 

6) Τη γνώμη της Γ ενικής Συνέλευσης του Παιδαγωγικού 
Τμήματος Δημοτικής Εεκπαίδευσης του Δημοκρίτειου 
Πανεπιστημίου Θράκης (συνεδριάσεις 8/23.3.1993, 4/ 
24.11.93, 4/3.12.96). 

7) Το γεγονός ότι από την εφαρμογή των διατάξεων 
του παρόντος Διατάγματος προκαλείται ετησίως δαπάνη 
ύψους 2.400.000 δρχ., για τα λειτουργικά έξοδα των ερ¬ 
γαστηρίων, η οποία κατά το τρέχον έτος περιορίζεται στα 
1.200.000 δρχ. και θα βαρύνει τον προϋπολογισμό του 
Δημοκρίτειου Πανεπιστημίου Θράκης (ΚΑΕ 4121) του 
οποίου οι εγγεγραμμένες πιστώσεις επαρκούν. Κατά την 
επόμενη πενταετία, η ανωτέρω δαπάνη εξοικονομείται 
από τα έσοδα του εργαστηρίου κατά τα ειδικώτερα προ- 
βλεπόμενα στο άρθρο 7 του παρόντος διατάγματος, χωρίς 
αύξηση της κρατικής επιχορήγησης προς το Δημοκρίτειο 
Πανεπιστήμιο Θράκης, για τα λειτουργικά έξοδα των ιδρυ- 
ομένων εργαστηρίων. 

8) Την αρ. 577/1997 γνωμοδότηση του Συμβουλίου της 
Επικράτειας, με πρόταση του Υπουργού εθνικής Παιδείας 
και Θρησκευμάτων και του Υφυπουργού Οικονομικών, 
αποφασίζουμε: 

Αρθρο 1 

Ίδρυση - αντικείμενο 

Ιδρύονται στο Παιδαγωγικό Τμήμα Δημοτικής Εκπαί¬ 
δευσης του Δημοκρίτειου Πανεπιστημίου Θράκης τα εξής 
εργαστήρια: 

α) Εργαστήριο Διδακτικής Μεθοδολογίας και Πρακτικών 
Ασκήσεων, το οποίο εξυπηρετεί διδακτικές και ερευνητι¬ 
κές ανάγκες, στα αντικείμενα της διδακτικής μεθοδολο¬ 
γίας σ' όλο το φάσμα των επιστημονικών αντικειμένων που 
καλλιεργούνται στο τμήμα και 

β) Εργαστήριο Μαθηματικών και Πληροφορικής το 
οποίο εξυπηρετεί διδακτικές και ερευνητικές ανάγκες 
στα αντικείμενα τωμ μαθηματικών και της πληροφορι¬ 
κής. 

Άρθρο 2 

Αποστολή 

Αποστολή κάθε εργαστηρίου είναι: 

α. Η κάλυψη σε προπτυχιακό και μεταπτυχιακό επίπεδο 
των διδακτικών αναγκών του Παιδαγωγικού Τρήματος Δη¬ 
μοτικής Εκπαίδευσης, καθώς και άλλων τμημάτων του Δη- 
μοκρίτειου Πανεπιστημίου Θράκης, σε θέματα που εμπί¬ 
πτουν στα αντικείμενα των εργαστηρίων. 

β. Η συνεργασία με κέντρα ερευνών και ακδημαϊκά 
Ιδρύματα Ελληνικά και Αλλοδαπά, με συναφείς στό¬ 
χους. 

γ. Η οργάνωση σεμιναρίων, συμποσίων, συνεδριάσεων, 
διαλέξεων, καθώς και η πραγματοποίηση δημοσιεύσεων 
και εκδόσεων. 

δ. Η παροχή υπηρεσιών κατά τα προβλεπόμενα στο Π.Δ. 
159/1984 (Α' 53). 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΝ (ΤΕΥΧΟΣ ΠΡΩΤΟ) 

Άρθρο 3 
Προσωπικό 

Κάθε εργαστήριο στελεχώνεται από μέλη ΔΕΠ του Παι¬ 
δαγωγικού Τμήματος Δημοτικής Εκπαίδευσης, των 
οποίων, το γνωστικό αντικείμενο της θέσης τους, εμπίπτει 
στα ερευνητικό ενδιαφέροντα του εργαστηρίου, από μέλη 
του ΕΔΤΠ καθώς και από μέλη του λοιπού επιστημονικού 
προσωπικού που τοποθετούνται με τη διαδικασία του άρ¬ 
θρου 4 παρ. 1 (δ) του ν. 2083/1992 (Α 159). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Παιδαγωγικού 
Τμήματος Δημοτικής Εκπαίδευσης, που ορίζεται με τη 
διαδικασία του άρθρου 28 παρ. 22 του ν. 2083/92 (Α’ 
159). 

2.0 διευθυντής έχει τις αρμοδιότητες που ορίζει το άρ¬ 
θρο 7 του ν. 1268/1982 (Α87) μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του ερ¬ 
γαστηρίου και η μέριμνα για την τήρησή του, η μέριμνα για 
τη στελέχωσή του με το αναγκαίο προσωπικό, η μέριμνα 
για την οικονομική διαχείριση των εσόδων του εργαστη¬ 
ρίου, η μέριμνα για την κατανομή των χώρων του εργαστη¬ 
ρίου, ο ορισμός των υπευθύνων για τα αναλώσιμα υλικά και 
του κινητού εξοπλισμού, η υπογραφή κάθε εγγράφου και 
γενικά η ευθύνη για την ομαλή και απρόσκοπτη λειτουρ- 
γίου του εργαστηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανοισμό του πανεπιστη¬ 
μίου. Το ωράριο εργασίας του προσωπικού είναι αυτό που 
προβλέπεται για κάθε κατηγορία, σύμφωνα με τον εσωτε¬ 
ρικό κανονισμό λειτουργίας του Πανεπιστημίου. 

2. Ο διευθυντής ενημερώνεται πριν από την διεξαγωγή 
κάθε εργασίας, που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει απο- 
φασιστεί και καθορίζει μέσα στα πλαίσια της αποστολής 
του εργαστηρίου τις προτεραιότητες στην χρησιμοποίηση 
οργάνων και χώρων, σε περίπτωση που δεν υπάρχει σχε¬ 
τική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, την χρησιμοποίηση οργάνων και 
υλικών που ανήκουν σ’ αυτό, την παραμονή των εργαζομέ¬ 
νων (προσωπικού, φοιτητών, επισκεπτών), στους χώρους 
όπου τηρούνται ειδικοί κανόνες ασφάλειας που αποσκο¬ 
πούν στην προφύλαξη της υγείας και αρτιμέλειας των ερ¬ 
γαζομένων, καθώς και στην προστασία των οργάνων και 
εγκαταστάσεών του από βλάβες. 

4. Η χρησιμοποίηση ειδικών οργάνων των εργαστηρίων, 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών, 
εκπαίδευση και εξουσιοδότηση. Κινητά όργανα και σκεύη 
τα οποία παραδίδονται για την διεξαγωγή εργασιών, επι- 
στρέφονται μετά τη χρησιμοποίησή τους, στην κατάσταση 
που είχαν παραδοθεί. 


5. Με εισήγηση του διευθυντή στα αρμόδια όργανα του 
ιδρύματος, είναι δυνατή η πρόσληιμη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου. 

Άρθρο 6 
Εγκατάσταση 

Κάθε εργαστήριο εγκαθίσταται σε χώρους του πανεπι¬ 
στημίου. Χώροι των εργαστηρίων είναι εκείνοι στους 
οποίους εκτελούνται δραστηριότητες συναφείς με την 
αποστολή τους, συμπεριλαμβανομένων και των ειδικών 
εγκαταστάσεων με τον τεχνικό εξοπλισμό, για τη διενέρ¬ 
γεια των ερευνητικών προγραμμάτων. Χώροι θεωρούνται 
επίσης το γραφείο του διευθυντή καθώς και κάθε άλλος 
χώρος που διατίθεται για τη λετουργία τους. Στο χώρο 
εγκατάστασης, υπάρχει πινακίδα με τον τίτλο του Εργα¬ 
στηρίου. 

Άρθρο 7 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρί¬ 
των. 

β. Τη διάθεση ερευνητικών υπηρεσιών σύμφωνα με το 
άρθρο 3 παρ. 3 του π.δ. 159/1984 (Α' 53). 

δ. Τις πιστώσεις που διατίθενται από το Παιδαγωγικό 
Τμήμα Δημοτικής Εκπαίδευσης με τη διαδικασία του άρ¬ 
θρου 4 παρ. 1 (ε') του ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και κληροδοσίες που 
καταλείπονται στο Πανεπιστήμιο για τους σκοπούς του 
εργαστηρίου. 

Άρθρο 8 

Τηρούμενα Βιβλία. 

1. Για τις ανάγκες κάθε Εργαστηρίου, τηρούνται τα ακό¬ 
λουθα βιβλία και στοιχεία: 

Βιβλίο Πρωτοκόλλου. 

Βιβλίο περιουσιακών στοιχείων. 

Φάκελλος οικονομικών στοιχείων για κάθε έτος. 

Κατάλογος επιστημονικών βιβλίων, περιοδικών και ορ¬ 
γάνων. 

Αρχείο ερευνητικών προγραμμάτων. 

2. Με απόφαση του διευθυντή μπορεί να τηρείται ακόμα 
κάθε άλλοο βιβλίο ή στοιχεία που προβέπεται από την 
ισχύουσα νομοθεσία, ή κρίνεται απαραίτητο για το Εργα¬ 
στήριο. 

Στον Υπουργό Εθνικής Παιδείας και θρησκευμάτων, 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 18 ΜαΤου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ β ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ} 


ΠΡΑΞΕΙΣ ΥΠ ΟΥΡΓΙΚΟΥ ΣΥ ΜΒΟΥΛΙΟΥ 

( 6 ) 

Πράξη 23 της 29.5.1998 

Έγκριση αύξησης του Μετοχικού Κεφαλαίου 
της Τράπεζας της Ελλάδος. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 9 του Καταστατικού της 
Τράπεζας της Ελλάδος. 

β. Τις διατάξεις των άρθρων 22 και 23 (παρ. 3) του Ν. 
2065/92 «Αναμόρφωση της άμεσης φορολογίας και άλ¬ 
λες διατάξεις» (ΦΕΚ 113/30.6.1992, τεύχος Α'). 

γ. Την από 10.4.1998 απόφαση του Γενικού Συμβου¬ 
λίου της Τράπεζας της Ελλάδος για αύξηση του Μετοχι¬ 
κού Κεφαλαίου της κατά δρχ. δύο δισεκατομμύρια επτα¬ 
κόσια ογδόντα ένα εκατομμύρια ογδόντα τρεις χιλιάδες 
διακόσιες (2.781.083.200). 

δ. Την αριθμ. Ε.Μ.Π./20167/6/0025/15.5.1998 εισή¬ 
γηση του Υπουργού Οικονομικών, αποφασίζει: 

Εγκρίνει την αύξηση του Μετοχικού Κεφαλαίου της 
Τράπεζας της Ελλάδος κατά δρχ. δύο δισεκατομμύρια 
επτακόσια ογδόντα ένα εκατομμύρια ογδόντα τρεις χιλιά¬ 
δες διακόσιες (2.781.083.200). 

Από το ποσό αυτό δρχ. δύο δισεκατομμύρια διακόσια 
σαράντα πέντε εκατομμύρια πεντακόσιες ενενήντα πέντε 
χιλιάδες πενήντα επτα' (2.245.595.057) προέρχονται από 
την αναπροσαρμογή της αξίας των γηπέδων και κτιρίων 
της Τράπεζας, ενώ δρχ. πεντακόσια τριάντα πέντε εκα¬ 
τομμύρια τετρακόσιες ογδόντα οκτώ χιλιάδες εκατόν σα¬ 
ράντα τρεις (535.488.143) διατίθενται από το αποθεμα- 
τικό προβλέψεων. 

Κατόπιν αυτής της ρύθμισης το Μετοχικό Κεφάλαιο της 
Τράπεζας της Ελλάδος που σήμερα ανέρχεται στο ποσό 
των δρχ. δέκα τριών δισεκατομμυρίων εννιακοσίων πέντε 
εκατομμυρίων τετρακοσίων είκοσι μιας χιλιάδων εξακο- 
σίων (13.905.421.600) θα ανέλθει στο ποσό των δρχ. 
δέκα έξι δισεκατομμυρίων εξακοσίων ογδόντα έξι εκατομ¬ 
μυρίων πεντακοσίων τεσσάρων χιλιάδων οκτακόσιων 
(16.686.504.800). 

Η αύξηση αυτή θα καλυφθεί με την έκδοση 496.622 
νέων μετοχών ονομαστικής αξίας δρχ. 5.600 εκάστη. 

Μετά την ανωτέρω αύξηση το Μετοχικό Κεφάλαιο της 
Τράπεζας της Ελλάδος εκ δρχ. δέκα έξι δισεκατομμυρίων 
εξακοσίων ογδόντα έξι εκατομμυρίων πεντακοσίων τεσ¬ 
σάρων χιλιάδων οκτακόσιων (16.686.504.800) θα διαιρεί¬ 
ται σε 2.979.733 μετοχές ονομαστικής αξίας δρχ. 5.600 
εκάστη. 

Γ ία κάθε πέντε παλαιές μετοχές που κατέχουν οι πα¬ 
λαιοί μέτοχοι θα λάβουν μία ακόμη. 

Η ισχύς της Πράξης αυτής αρχίζει από τη δημοσίευσή 
της στην Εφημερίδα της Κυβερνήσεως. 


Η παρούσα πράξη να δημοσιευθεί στην Εφημερίδα της 
Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 

Ο Γενικός Γραμματέας 
του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

-♦- 

(7) 

Πράξη 24 της 29.5.1998 

Έγκριση παραχώρησης κατά χρήση και χωρίς αντάλλαγμα, 
στο Δήμο Κομοτηνής, δημόσιας δασικής έκτασης 
116.712τ.μ. στην περιοχή Στυλαρίου της Κοινότητας 
Γρατινής του Ν. Ροδόπης, για δημιουργία χώρου λει¬ 
τουργίας Υγειονομικής Ταφής οικιακών απορριμά- 
των. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας» και 
ιδίως του άρθρου 45 (ΦΕΚ τ. Α' 289/29.12.1979). 

β. Τις διατάξεις του άρθρου 13 παρ. 2Β και 3 του Ν. 
1734/1987 «Βοσκότοποι και ρύθμιση ζητημάτων σχετι¬ 
κών με κτηνοτροφική αποκατάσταση και με άλλες παρα¬ 
χωρήσεις καθώς και θεμάτων που αφορούν δασικές εκτά¬ 
σεις» (ΦΕΚ τ. Α' 189/26.10.1987), όπως τροποποιήθηκε 
με το άρθρο 12 του Ν. 2116/1993 «Επιδότηση επιτοκίου 
στεγαστικών δανείων σε διακιούχους στεγαστικής συν¬ 
δρομής και άλλες διατάξεις» (ΦΕΚ τ. Α’ 18/18.2.1993). 

γ. Το αριθμ. 3968/19.3.1996 έγγραφο του Δήμου Κο¬ 
μοτηνής, με το οποίο ζητά την παραχώρηση δημόσιας δα¬ 
σικής έκτασης 116.712 τ. μ. στην περιοχή Στυλαρίου Κοι¬ 
νότητας Γρατινής του Ν. Ροδόπης, για δημιουργία χώρου 
λειτουργίας Υγειονομικής Ταφής οικιακών απορριμά- 
των. 

δ. Το αριθμ. 362/26.3.1996 έγγραφο της Κτηματικής 
Υπηρεσίας Κομοτηνής, από το οποίο προκύπτει ότι δεν 
υπάρχουν καταγραμμένα δημόσια κτήματα στην ανωτέρω 
περιοχή, προκειμένου να διατεθούν για δημιουργία χώρου 
υγειονομικής ταφής απορριμάτων. 

ε. Την 2125/26.3.1996 βεβαίωση τηςΔ/νσης Εγγείων 
Βελτιώσεων Ν. Ροδόπης, στην οποία αναφέρεται ότι δεν 
υφίστανται κοινόχρηστες εκτάσεις αρμοδιότητάς της, 
στην περιοχή αγροκτήματος Σιδεράδες και την γύρω πε¬ 
ριοχή, που μπορούν να διατεθούν για τον ανωτέρω σκοπό. 

στ. Το αριθμ. 62/96 πρακτικό γνωμοδότηση του Νομαρ¬ 
χιακού Συμβουλίου Ροδόπης, με το οποίο γνωμοδοτεί, θε¬ 
τικά, για την εν λόγω παραχώρηση. 

ζ. Την αριθμ. ΔΙ.ΔΣ3270/30.7.1996 εισήγηση τηςΔ/- 
σης Δασών Ροδόπης, για την ικανοποίηση του αιτήματος 
του Δήμου Κομοτηνής, από την οποία προκύπτει ότι η εν 
λόγω έκταση ανήκει στην κατηγορία των δασικών εκτά¬ 
σεων της παρ. 2 του άρθρου 3 του Ν. 998/79 και της παρ. 
1ε του άρθρου 4 του ίδιου νόμου, καλύπτεται από χαμηλή 
βλάστηση πρίνου και δεν υπόκειται σε κανένα από τους 
περιορισμούς του άρθρου 13 του Ν 1734/87 ως προς τη 
δυνατότητα παραχώρησής της. 
η. Το αριθμ. ΔΙ.ΔΣ 2239/30.5.1996 έγγραφο της Δ/ 

νσης Δαοών Ροδόπης, από το οποίο προκύπτει ότι, η εν 
λόγω δημόσια δασική έκταση δεν παρουσιάζει ιδιαίτερο 
δασοπονικό ενδιαφέρον, ούτε και συντρέχουν οι προϋπο¬ 
θέσεις του άρθρου 38 παρ. 1 του Ν. 998/1979 για κήρυξή 
της ως αναδασωτέας. 

θ. Την αριθμ. Φ. 90Ο/13/12736/Σ.732/26.3.1996 
σύμφωνη γνώμη της XXI Τθ Ταξιαρχίας - 3ο Επιτελικό 
Γ ραφείο. 

ι. Την αριθμ. 69269/5387/24.10.1990 κοινή απόφαση 
των Υπουργών Εσωτερικών, Εθνικής Οικονομίας, Γεωρ- 
γίας, Πολιτισμού, Εμπορικής Ναυτιλίας, Τουρισμού, Περι¬ 
βάλλοντος, Χωροταξίας και Δημοσίων Έργων, Βιομηχα¬ 
νίας, Ενέργειας και Τεχνολογίας και Μεταφορών και Επι¬ 
κοινωνιών «Κατάταξη έργων και δραστηριοτήτων σε κατη¬ 
γορίες, περιεχόμενο Μελέτης Περιβαλλοντικών Επιπτώ¬ 
σεων (ΜΠΕ), καθορισμός περιεχομένου ειδικών περιβαλ¬ 
λοντικών μελετών (ΕΜΠ) και λοιπές συναφείς διατάξεις, 
σύμφωνα με το Ν. 1650/1986» (ΦΕΚ τ. Β' 678/ 
25.10.1990). 

ια. Την, από Νοέμβριο 1996, Μελέτη Περιβαλλοντικών 
Επιπτώσεων από τη Δημιουργία του Νέου Χώρου Υγειο¬ 
νομικής Ταφής Απορριμάτων στη περιοχή Στυλαρίου Κοιν. 
Γρατινής Ν. Ροδόπης, η οποία υποβλήθηκε από το Δήμο 
Κομοτηνής, με το αριθμ. 18514/23.10.1997 έγγραφο, 
προς τη Δ/νση Δασών Ροδόπης. 

ιβ. Την αριθμ. 112819/3.10.1997 κοινή απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων και του Υφυπουργού Εσωτερικών, Δημόσιας Διοίκη¬ 
σης και Αποκέντρωσης Λ. Παπαδήμα «Έγκριση περιβαλ¬ 
λοντικών όρων ΧΥΤΑ Δήμου Κομοτηνής». 

ιγ. Το γεγονός ότι, η κατασκευή του συγκεκριμένου έρ¬ 
γου επιβάλλεται από λόγους δημοσίου συμφέροντος. 

ιστ. Την από 20.5.1998 εισήγηση του Υπουργού Γεωρ¬ 
γίας, η οποία διαβιβάσθηκε με το αριθμ. 58600/2770/ 
22.5.1998 έγγραφο του Υπουργείου Γεωργίας. 

ιζ. Τα στοιχεία του σχετικού φακέλλου, αποφασίζει: 

1. Εγκρίνει την παραχώρηση κατά χρήση και χωρίς 
αντάλλαγμα στο Δήμο Κομοτηνής, δημόσιας δασικής 
έκταση 116.712 τ.μ., στη περιοχή Στυλαρίου της Κοινότη¬ 
τας Γρατινής του Ν. Ροδόπης, όπως αυτή απεικονίζεται 
στο, με κλίμακα 1:1.000, Τοπογραφικό Διάγραμμα, το 
οποίο συντάχθηκε από τον Δημ. X. Φελάκη, Αγρόν. Το- 
πογρ. και θεωρήθηκε από τους Κ. Καλούδη, Προϊστάμενο 
τηςΤ.Υ.Δ.Κ. και X. Παπαδόπουλο, Δ/ντή Δασών Ροδόπης, 
για τη δημιουργία χώρου λειτουργίας Υγειονομικής Τ αφής 
οικιακών απορριμάτων. 

2. Η έγκριση παρέχεται με τους κάτωθι όρους και υπο¬ 
χρεώσεις: 

α) Η έκταση να περιφραχθεί με τοίχο ύφους 2μ. και 
πάνω από αυτόν να τοποθετηθεί δυκτυωτό σύρμα, ύστερα 
από υπόδειξη της Δασικής Υπηρεσίας και ανάλογα με το 
βαθμό κινδύνου προκλήσεως πυρκαγιών στις παρακείμε¬ 
νες εκτάσεις. 


β) Να δημιουργηθεί αντιπυρική ζώνη γυμνή βλαστή- 
σεως, πλάτους 5μ , μέσα από τον τοίχο, έτσι, ώστε να δια¬ 
κόπτεται η συνέχεια της βλάστησης. 

γ) Να εξασφαλισθούν δεξαμνές νερού στο χώρο επέμ¬ 
βασης, για αντιμετώπιση τυχόν πυρκαγιάς. 

δ) Να αντικατασταθεΐ και επανενταχθεί ο χώρος, με μέ¬ 
ριμνα του Δήμου Κομοτηνής, με αναδασώσεις, σταδιακά, 
ήτοι, μετά την εκμετάλλευση του κάθε επί μέρους χώρου, 
με τη συνεργασία της Δ/νσης Δασών Ροδόπης και σύμ¬ 
φωνα με τα προβλεπόμενα στη μελέτη περιβαλλοντικών 
επιπτώσεων. 

ε) Δεν επιτρέπεται σε καμμία περίπτωση η καύση των 
απορριμάτων. 

στ) Να τηρηθούν οι περιβαλλοντικοί όροι που έχουν τε¬ 
θεί με την Α.Π. οικ. 112819/3.10.1997 Κοινή Απόφαση 
του Υπουργού Περιβάλλοντος, Χωροταξίας και Δημοσίων 
Έργων και,του Υφυπουργού Εσωτερικών, Δημόσιας Διοί¬ 
κησης και Αποκέντρωσης Λ. Παπαδήμα. 

ζ) Σε περίπτωση μη εφαρμογής των παραπάνω όρων, η 
παρούσα παύει να ισχύει, χωρίς καμμία άλλη διατύπωση 
και η έκταση επανέρχεται στη διαχείριση της Δασικής 
Υπηρεσίας, διεπομένης από τις, περί δασών, διατάξεις. 

η) Η παραχώρηση θα διαρκέσει, όσο υφϊσταται ο σκο¬ 
πός για τον οποίο έγινε. 

θ) Το Δημόσιο δεν φέρει καμία ευθύνη για τυχόν εκνί- 
κηση δικαιωμάτων τρίτων εν όλω ή εν μέρει επί της συγκε¬ 
κριμένης έκτασης. 

ι) Η εν λόγω έκταση θα παραδοθεί στο Δήμο Κομοτηνής 
με πρωτόκολλο παράδοσης και παραλαβής από τη Δ/νση 
Δασών Ροδόπης. 

ια) Η τήρηση των όρων της παρούσας ανατίθεται στη Δ/ 
νση Δασών Ροδόπης. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 

Ο Γ ενικός Γ ραμματέας 
του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο Π.Δ. 67/9.3.98 που δημοσιεύθηκε στο ΦΕΚ 69/ 
τεύχος Α73.4.1998, συμπληρώνεται το από παραδρομή 
παραλειφθέν τοπογραφικό διάγραμμα, που έχει ως εξής: 

ΑΚΟΛΟΥΘΕΙ ΔΙΑΓΡΑΜΜΑ 

(Από το Υπουργείο Οικονομικών) 

